OpenLLM-France/wikimedia huggingface dataset:
# Olympia Heights

Olympia Heights és una concentració de població designada pel cens dels Estats Units a l'estat de Florida. Segons el cens del 2000 tenia 13.452 habitants.

## Demografia

Segons el cens del 2000, Olympia Heights tenia 13.452 habitants, 4.157 habitatges, i 3.487 famílies. La densitat de població era de 1.909,5 habitants/km².
Dels 4.157 habitatges en un 30,2% hi vivien nens de menys de 18 anys, en un 65,2% hi vivien parelles casades, en un 13,6% dones solteres, i en un 16,1% no eren unitats familiars. En el 12,4% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,22 i el nombre mitjà de persones que vivien en cada família era de 3,41.
Per edats la població es repartia de la següent manera: un 20% tenia menys de 18 anys, un 7,7% entre 18 i 24, un 26,7% entre 25 i 44, un 26,1% de 45 a 60 i un 19,6% 65 anys o més.
L'edat mediana era de 42 anys. Per cada 100 dones de 18 o més anys hi havia 88,9 homes.
La renda mediana per habitatge era de 50.720 $ i la renda mediana per família de 54.533 $. Els homes tenien una renda mediana de 34.382 $ mentre que les dones 23.406 $. La renda per capita de la població era de 18.198 $. Entorn del 5,4% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Olympia Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Olympia Heights». American Fact Finder. Oficina del Cens dels Estats Units, 12-01-2010.
# Iñaki Alonso Ormazábal

Iñaki Alonso Ormazábal (Lasarte, 10 de maig de 1970) és un exfutbolista basc, que ocupava la posició de migcampista.

## Trajectòria

Sorgeix del planter de la Reial Societat. Després de passar pel filial, el San Sebastián, a la campanya 90/91 debuta a la primera divisió amb els donostiarres, tot disputant un encontre.

## Enllaços externs

* Fitxa del jugador
# Addison Mizner

Addison Cairns Mizner (12 de desembre de 1872 – 5 de febrer de 1933) va ser un arquitecte americà famós per difondre l'estil Revival Mediterrani i Colonial espanyol al sud de Florida, on continua inspirant arquitectes i constructors. Durant la dècada de 1920 Mizner era l'arquitecte americà més famós del moment. Fou el visionari darrere del desenvolupament de Boca Raton, a Florida.

## Referències

* ↑ Herald Tribune Arxivat 2015-04-18 a Wayback Machine. retrieved July 11, 2008
* ↑ Orr 1977. p. 5.
* ↑ «The Cynic's Calendar 1904». [Consulta: 2 octubre 2009].
* ↑ «Trouvais Blog, La Ronda recycle». [Consulta: 11 març 2010].
* ↑ «The Impulsive Traveler». Washington Post, Julia M. Klein, 06-04-2011 [Consulta: 16 octubre 2013]. Arxivat 2013-10-17 a Wayback Machine. «Còpia arxivada». Arxivat de l'original el 2013-10-17. [Consulta: 6 abril 2015].
# Font del Borrell d'Osor

La Font del Borrell d'Osor és una font d'Osor (Selva) inclosa a l'Inventari del Patrimoni Arquitectònic de Catalunya.

## Descripció

És una font coberta amb una estructura de fusta i una teulada d'un vessant a façana. El conjunt de la font està format per dues parets que hi conflueixen, l'aterrassament, el dipòsit, una petita tauleta de suport i una arcada poc fonda, de mig punt, on hi ha la font.
La font de Borrell és la més coneguda d'Osor, datada almenys del segle xviii. La imatge actual de la font data del 1994, després de diverses rehabilitacions als segles XIX i XX.

## Referències

* 1 2 «Font del Borrell d'Osor». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2016].
# Karur

Karur és una ciutat i municipalitat de Tamil Nadu, capital del districte de Karur i antigament una ciutat del districte de Coimbatore a la presidència de Madras. És a la riba dreta de l'Amravati prop de la confluència amb el Kaveri. Segons el cens de 2001 tenia 154.328 habitants. La població el 1872 era de 9.378 habitants, el 1881 de 9.205, i el 1901 de 12.769.

## Denominacions

Apareix també esmentada com Tiruvanilai o Pasupati (El lloc de la vaca sagrada) mentre que Karur vol dir "Ciutat embrió" perquè es considera que és el lloc on Brahma va començar a crear el món (per això també s'esmenta com Brahmapuri en les llegendes. Altres noms que ha rebut són Caroor o Karuru; el Kapoupa de Claudi Ptolemeu; en alguns moments anomenada Vanji i Garbhapuri.

## Història

S'hi han trobat monedes romanes dels emperadors August, Tiberi i Claudi. Fou capital de la dinastia Txera. El lloc de la ciutat era proper al punt d'unió dels tres estats rivals dels Cola, Chera i Pandya. El 1565 a la caiguda de l'imperi de Vijayanagar va quedar en mans dels nayaks de Madura, però després d'algunes ocupacions temporals, al final del segle xvii va quedar annexionada a Mysore i va esdevenir las seva principal plaça fronterera. El 1639 els jesuïtes portuguesos van establir una missió en aquest lloc però no va durar gaires anys. El 1736 Chanda Sahib la va assetjar sense èxit. El 1760 fou capturada després d'un setge pels britànics en revenja per l'ajut donat als francesos per Haidar Ali de Mysore; els britànics la van conservar fins al 1768, quan Haidar la va reconquerir i el tractat de 1769 li va confirmar la possessió. El 1783 el fort fou ocupat pel coronel Lang que el va conservar durant un mesos. Fou capturada per tercera vegada el 1790 pel general Medows, però restaurada a Mysore per la pau de 1792. Després del 1799 i la derrota de Tipu Sultan va passar a la Companyia Britànica de les Índies Orientals, i fou convertida en estació militar fins al 1801. El fort va quedar aviat en ruïnes. El 1874 es va formar la municipalitat.

## Vegeu també

* Rangi.

## Bibliografia

* Hunter, Sir William Wilson. The Imperial Gazetteer of India. Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. , Great Britain India Office. The Imperial Gazetteer of India. Oxford: Clarendon Press, 1908.
# Aedermannsdorf

Aedermannsdorf és un municipi del cantó de Solothurn (Suïssa), situat al districte de Thal.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Aedermannsdorf en Alemany, Francès o Italià al Diccionari històric de Suïssa.
# Abd-Al·lah Morvarid

Abd-Al·lah Morvarid al-Kirmani Xihab-ad-Din ibn Xams-ad-Din Muhàmmad (mort 1516) fou un cortesà timúrida i poeta i músic fill de Muhammad Morvarid que fou visir d'Abu-Saïd i d'Husayn Baykara i que estava casat amb una filla del també visir timúrida Muzaffar Shabankara de Karabagh (mort 1486).
Va ser servidor proper de Hussayn Bayqara, del que primer fou sadr (nomenat poc després de pujar al tron el 1470); després fou escrivà per cartes i documents oficials i encarregat del segell reial; durant els anys que Kawam al-Din Nizam al-Mulk fou visir (1486-1498) es va retirar de la vida pública, però a la caiguda del visir va retornar al servei del kan i va rebre el rang d'emir i el privilegi de ser el primer dels emirs que podia posar segell propi als documents; va rebre altres funcions com ara organitzar l'enterrament d'Alí Xir el 1500.
Mort Bayqara el 1506 es va tornar a retirar i va morir el 1516.

## Referències

* P. P. Soucek, “Abdallah Morvarid,” Encyclopædia Iranica, I/2, pp. 202-203; una versió actualitzada es troba disponible a http://www.iranicaonline.org/articles/abdallah-morvarid-d-1516-timurid-court-official-poet-scribe-and-musician
# Adam Matuszczyk

Adam Matuszczyk (Gliwice, 14 de febrer de 1989) és un futbolista polonès que juga a l'Eintracht Braunschweig i és membre de selecció polonesa.

## Referències

* ↑ «Matuszczyk, Adam» (en alemany). kicker.de. [Consulta: 14 gener 2010].
# Adelin Benoît

Adelin Benoît (Châtelet, 12 de maig de 1900 - 18 de juny de 1954) va ser un ciclista belga, professional entre 1923 i 1932. Era germà del també ciclista Auguste Benoît. En el seu palmarès destaquen quatre etapes del Tour de França, cursa que liderà durant cinc etapes en l'edició de 1925. El 1926 guanyà la Bordeus-París.

## Palmarès

* 1920
** 1r del Gran Premi François Faber
* 1923
** Campió de Bèlgica en ruta, categoria independents
** 1r de la Brussel·les-Lieja
* 1924
** 1r del Circuit de Midi
* 1925
** Vencedor d'una etapa al Tour de França i portador del mallot groc durant 5 etapes
* 1926
** 1r de la Bordeus-París
** Vencedor d'una etapa al Tour de França
* 1927
** Vencedor de 2 etapes al Tour de França

### Resultats al Tour de França

* 1924. Abandona (3a etapa)
* 1925. 12è de la classificació general i vencedor d'una etapa. Porta el mallot groc durant 5 etapes
* 1926. Abandona (10a etapa). Vencedor d'una etapa
* 1927. 5è de la classificació general i vencedor d'una etapa

## Referències

* ↑ «BENOÎT Adelin». [Consulta: 7 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Adelin BENOIT» (en italià). [Consulta: 7 novembre 2022].

## Enllaços externs

* Palmarès d'Adelin Benoît a siteducyclisme.net
# Aggabodhi V

Aggabodhi V fou rei d'Anuradhapura (Sri Lanka) del 726 al 732. Era fill i successor de Manavamma.
És descrit com a savi i pietós. Va construir diversos edificis per a les fraternitats Dhanimaruchi i Pansukulika i tanmateix va fer afegits al temple de Sanghamitta i a altres en diferents parts del país. Va gastar 26 suvannes (moneda d'or de 175 grans troy en restaurar les estructures malmeses del Cetiya-pabbata (Ruwanwelisaya). Per al foment de l'agricultura va restaurar el tanc d'aigua de Gondigama que estava força deteriorat. Va respectar els dies de Uposatha i va predicar al poble les doctrines budistes.
Va morir al cap de sis anys. El va succeir el seu germà petit Khattiya Kassapa III (Kasubu).

## Nota

* ↑ 373,24 grams cada peça)

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Aggabodhi IX

Aggabodhi IX fou rei d'Anuradhapura (Sri Lanka) del 843 al 846. Fou fill i successor de Dappula III.
Quan va pujar el tron li va disputar el poder el seu cosí Mahinda (fill d'Aggabpdhi VIII) que durant el precedent regne, al no obtenir el govern d'una província del rei Dappula III, com era habitual en prínceps de sang reial (per el temor del rei de fer-ho i augmentar la influència en el país dels futurs rivals del seu propi fill en les pretensions al tron) va fugir a l'Índia on va començar a reclutar un exèrcit per reforçar les seves reivindicacions. Just quan va pujar al tron Aggabodhi, Mahinda va desembarcar a l'illa amb un exèrcit indi que es va trobar amb l'exèrcit reial sent completament derrotat. Mahinda i els seus parents foren capturats i executats.
El rei va dedicar llavors l'atenció a la religió; als vihares menors els va concedir tres pobles (Kantha-pitthi, Yabala i Telagama) i drets d'aigua i va ordenar que cada monjo havia de portar farinetes al seu vihara; una vegada el rei va distribuir diners entre els captaires de tot el país segons les seves necessitats, avisant-los amb un tambor.
Va morir el tercer any del seu regnat i el va succeir el seu germà petit Sena I (Silamegha o Silameghavama II).

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Aeonium balsamiferum

Aeonium balsamiferum, és una espècie de planta amb flor subtropical amb fulles suculentes que pertany al gènere Aeonium de la família de les crassulàcies.

## Descripció

És un arbust, cada roseta de fulles enganxoses fins a 20 cm de diàmetre. Dins del gènere, pertany al grup d'espècies arbustives o subarbustives amb tiges ramificades i flors grogues disposades en inflorescències petites. Es diferencia per les seves fulles, les quals posseeixen una olor molt penetrant a bàlsam.

## Distribució i hàbitat

Aeonium balsamiferum és un endemisme exclusiu de les illes orientals de les Canàries. Aquesta espècie s'incloïa en el Catàleg d'Espècies Amenaçades de Canàries de l'any 2001, com a sensible a l'alteració del seu hàbitat, a les illes de Lanzarote i Fuerteventura, quedant descatalogada en el Catàleg Canari d'Espècies Protegides de l'any 2010.

## Taxonomia

Aeonium balsamiferum va ser descrita per Webb i Berthel. i publicat a Histoire Naturelle des Îles Canaries 2(1): 192. 1840.

### Etimologia

aeonium: El nom genèric prové del llatí aeonium, aplicat per Dioscòrides Pedaci a una planta crassa, probablement derivat del grec aionion, que significa "sempre viva".
balsamiferum: epítet específic que procedeix del llatí balsamum, que significa "bàlsam" i fer, que significa "tenir o dur", al·ludint a una suposada producció de bàlsam.

### Sinonímia

* Sempervivum balsamiferum

## Referències

* 1 2 3 «Aeonium balsamiferum a Desert tropicals». Arxivat de l'original el 2015-04-28. [Consulta: 28 abril 2014].
* ↑ «Aeonium balsamiferum». Tropicos.org. Missouri Botanical Garden. [Consulta: 6 agost 2012].
* ↑ Aeonium balsamiferum a Flora de Canarias
* ↑ Aeonium balsamiferum a PlantList
# Aeonium appendiculatum

Aeonium appendiculatum és una espècie de planta amb flor suculenta del gènere Aeonium, endèmica de l'illa de La Gomera, de l'arxipèlag canari. Floreix a la primavera, entre maig i juny. Està catalogada per la UICN com a espècie mundialment amenaçada d'extinció. Aeonium appendiculatum va ser descrita per Ángel Bañares i publicada a Willdenowia 29: 98. 1999. Aeonium és un nom genèric del llatí aeonium, aplicat per Dioscòrides Pedaci a una planta crassa, probablement derivat del grec aionion, que significa 'sempre viva'. Appendiculatum és un epítet que prové del llatí appendix, que significa 'apèndix'.

## Morfologia

De port subarbustiu (arriba fins a 1 m d'alçada), les tiges no es ramifiquen i poden arribar a fer 9 cm de diàmetre, amb escorça grisa. Les fulles, oblanceolades o subobades d'entre 11 a 16 cm de llarg per 2,3 a 4 cm d'ample i uns 3 a 5 mm de gruix, glabres de color blau glauc amb vores ciliades, formen rosetes de més de 35 cm de diàmetre. La inflorescència forma cúpules d'entre 25 a 40 cm amb 25-90 flors de color rosat que neixen en branques amb bràctees lanceolades d'entre 5 a 15 cm.

## Referències

* ↑ «Aeonium appendiculatum». [Consulta: 6 agost 2012 obra= Tropicos.org. Missouri Botanical Garden].
* ↑ Aeonium appendiculatum Flora de Canàries

## Enllaços externs

* http://www.gomeraflora.de/Aeonium%20appendiculatum06.jpg.
# Abika (cràter)

Abika és un cràter d'impacte en el planeta Venus de 14,5 km de diàmetre. Porta el nom d'un antropònim txeremís, i el seu nom va ser aprovat per la Unió Astronòmica Internacional el 1994.

## Referències

* ↑ «Abika». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Agustí Rabassa Grabolosa

Agustí Rabassa Grabolosa (Blanes, 17 de novembre de 1950) és un exjugador de bàsquet català que jugava en la posició d'aler.
Va començar a jugar a bàsquet al CB Blanes, fins que el Joventut de Badalona es va fixar en ell i va passar a formar part de les seves categories inferiors. Debuta en el primer equip a la temporada 1968-69. Al Joventut va guanyar la Copa del Generalíssim del 1968, i en va ser finalista les dues temporades següents. També va ser subcampió de lliga i semifinalista de la Recopa europea. Va jugar a la Penya fins a la temporada 1970-71, quan va passar a formar part de l'UDR Pineda. La temporada 78-79 juga la copa Korac amb el Pineda, quedant eliminat l'equip a la segona ronda en perdre davant l'Standard de Lieja belga. Encara com a jugador del Pineda anuncia la seva retirada abans de començar la temporada 80-81. La seva amistat amb Fernando Heras va fer que jugués encara una temporada més al Sant Josep Girona de segona divisió, on Heras era l'entrenador; el mateix que la temporada següent passaria al CB Calella, on es retiraria de manera definitiva.
L'any 2009 va ser nomenat "Històric del bàsquet català" per la Fundació del Bàsquet Català.

## Referències

* ↑ «Spanish Clubs Rosters in C3 (1976-1980)» (en anglès). Linguasport. [Consulta: 20 setembre 2018].
* ↑ «Rabassa, al Sant Josep» (en castellà). Mundo Deportivo [Consulta: 20 setembre 2018].
* ↑ «Històrics del Bàsquet Català». Federació Catalana de Basquetbol. Arxivat de l'original el 24 de setembre 2018. [Consulta: 23 setembre 2018].
# Agadir Melloul

Agadir Melloul (en àrab اگادير ملول, Agādīr Mallūl; en amazic ⴰⴳⴰⴷⵉⵔ ⵎⵍⵓⵍ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 8.848 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Al-Ittihad

«Al-Ittihad» té aquests significats:
* El-Ittihad Alexandria, club egipci de futbol de la ciutat d'Alexandria
* Al-Ittihad Trípoli, club libi de futbol de la ciutat de Trípoli
* Al-Ittihad FC Jeddah, club saudita de futbol de la ciutat de Jeddah
* Al-Ittihad Alep, club sirià de futbol de la ciutat d'Alep
* Al-Ittihad Wad Medani, club sudanès de futbol de la ciutat de Wad Medani
* Al-Ittihad Nablus, club de futbol palestí
* Al-Ittihad antic nom de l'Al-Gharafa SC Doha, club qatarià de futbol de la ciutat de Doha
* Ittihad Bnei Sakhnin o Ihoud Bnei Sakhnin FC, club de futbol israelià de la ciutat de Sakhnin
* Al-Itihhad al-Islamiya, organització islamista de Somàlia
# Al-Istakhrí

Abu-Ishaq Ibrahim ibn Muhàmmad al-Istakhrí al-Farissí al-Karkhí (àrab: أبو إسحاق إبراهيم بن محمد الإصطخري الفارسي الكرخي, Abū Isḥāq Ibrāhīm b. Muḥammad al-Iṣṭaẖrī al-Fārisī al-Karẖī), més conegut simplement com al-Istakhrí (Istakhr, ? - ?, 951 o 957), va ser un dels geògrafs i cartògrafs perses més importants del segle x. Membre de l'escola d'Abu-Zayd al-Balkhí (mort en 934) a Bagdad, és conegut sobretot per l'obra Kitab al-massàlik wa-l-mamàlik (Llibre dels camins i les províncies), que conté un mapamundi i 23 mapes regionals, i de la que se'n conserva una traducció integral en persa. També va escriure Súwar al-aqàlim (Tipus de clima) i va fer la primera descripció dels molins de vent.
Un deixeble seu va ser l'eminent geògraf àrab Ibn Hàwqal.

## Bibliografia

* Encyclopaedia of Islam, Brill Publishers, Leiden, s.v. "(al-)Iṣṭak̲h̲rī".
# Abrocoma famatina

Abrocoma famatina és una espècie de mamífer rosegador de la família dels abrocòmids. És endèmica de l'Argentina, on viu a la serra de Famatina i, possiblement, a l'est de la província de San Juan. El seu hàbitat natural són les zones rocoses situades dins d'herbassars. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Jayat, J.; Ojeda, R. Abrocoma famatina. UICN 2008. Llista Vermella d'espècies amenaçades de la UICN, edició 2008, consultada el 17 desembre 2014.
# Agustín Almodóbar Barceló

Agustín Almodóbar Barceló (Benidorm, 1 de desembre de 1977) és un polític valencià, senador i diputat al Senat i Congrés espanyol successivament en les legislatures IX, X, XI, XII, XIII, XIV i XV.

## Biografia

És fill de l'empresari hoteler Agustín Almodóvar Juan i la també política Ángela Barceló, i net de l'històric dirigent del Partit Popular (PP) a Benidorm Miguel Barceló Pérez. També és nebot d'Eduardo Zaplana, ex president de la Generalitat Valenciana.
Ha estat president de Nuevas Generaciones a Benidorm. L'octubre de 2008 va substituir el seu avi en l'escó al Senat d'Espanya, on fou portaveu de la Comissió d'Indústria, Comerç i Turisme del Senat. Posteriorment seria escollit senador per Alacant a les eleccions generals espanyoles de 2011, 2015 i 2016. A les eleccions d'abril de 2019 va obtindre l'escó per Alacant al Congrés dels Diputats i el va revalidar a la repetició electoral de novembre del mateix any. Amb la següent convocatòria d'eleccions de 2023 va tornar a l'escó del Senat.

## Referències

* ↑ Los Almodóvar contra los Barceló, Las Provincias, 15 d3 febrer de 2008
* ↑ Agustín Almodóbar jura su cargo como senador por Alicante, en el que releva a su propio abuelo, Miguel Barceló, Diario Información, 28 d'octubre de 2008
* ↑ Fitxa del Senat

## Enllaços externs

* Bloc d'Agustín Almodóvar
# Ain Tizgha

Ain Tizgha (en àrab عين تيزغة, ʿAyn Tīzḡa; en amazic ⵄⵉⵏ ⵜⵉⵣⵖⴰ) és una comuna rural de la província de Benslimane, a la regió de Casablanca-Settat, al Marroc. Segons el cens de 2014 tenia una població total de 15.692 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ain Taoujdate

Ain Taoujdate (en àrab عين تاوجدات, ʿAyn Tāwjdāt; en amazic ⵄⵉⵏ ⵜⴰⵡⵊⵟⴰⵜ) és un municipi de la província d'El Hajeb, a la regió de Fes-Meknès, al Marroc. Segons el cens de 2014 tenia una població total de 28.288 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Aidoneu

Aidoneu (en grec antic: Ἀϊδωνεύς) va ser un rei mític dels molossos de l'Epir, suposat marit de Persèfone i pare de Core. En Homer i Hesíode, Aidoneu és una forma allargada del nom d'Hades (grec antic: Ἀΐδης), el rei dels inferns. Pausànias també diu que Aidoneu era una de les formes que prenia el nom d'Hades.
Segons aquesta versió del mite de Persèfone, després que Teseu, amb l'ajuda de Pirítous, hagués raptat Helena i l'hagués amagat a Afidna, va anar a l'Epir amb el seu company a obtenir com a recompensa la mà de Core, la filla d'Aidoneu. El rei, que pensava que els nois eren pretendents benintencionats, va oferir la seva filla a Pirítous amb la condició que lluités i derrotés el seu gos, de nom Cèrber. Però quan va descobrir que havien vingut amb la intenció de raptar la seva filla, va fer que el gos matés Pirítous i va mantenir Teseu en captivitat, i no el va alliberar fins que Hèracles li ho va demanar, segons diuen Plutarc i Eusebi de Cesarea. Aquesta història, segons William Smith, reprodueix de forma suavitzada el rapte i la violació de Persèfone per Hades, i sembla una versió tardana del mite antic.

## Notes

* ↑ De fet, Core (grec antic: Κόρη), que vol dir 'noia', era el nom que portava Persèfone quan era jove.

## Referències

* ↑ Ilíada, XX 61.
* ↑ Teogonia 913.
* ↑ Pausànias, Descripció de Grècia, I 17.4.
* ↑ 2.Aidoneus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 88
# Albars (Òlt)

Albars (en francès Albas) és un municipi francès del departament de l'Òlt, a la regió d'Occitània.
El municipi té Albars com a capital administrativa, i també compta amb els agregats de Cenac, lo Maine, lo Solelhat, Cairac, Cambon, lo Puèg del Gal, la Ribièra Baissa i lo Valat de Ros.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 411 | 524 | 522 | 545 | 507 | 545 | 511 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | André Pezet | |
| 2008- | Martial Stambouli | Divers droite |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 25 octubre 2010].
# Albaredo d'Adige

Albaredo d'Adige és un comune (municipi) de la província de Verona, a la regió italiana del Vèneto, situat a uns 80 quilòmetres a l'oest de Venècia. A 1 de gener de 2020 la seva població era de 5.246 habitants.
Albaredo d'Adige limita amb els següents municipis: Belfiore, Bonavigo, Ronco all'Adige, Roverchiara i Veronella.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].